laion/Wikipedia-Exotic huggingface dataset:
עורק החלחולת העליון

עוֹרֵק הַחַלְחֹלֶת הָעֶלְיוֹן (TA: arteria rectalis superior), אשר נקרא בעבר גם עוֹרֵק הַחַלְחֹלֶת הַגֻּלְגָּלְתִּי (arteria rectalis cranialis) או עוֹרֵק הַטְּחוֹרִים הָעֶלְיוֹן (arteria haemorrhoidalis superior), הוא עורק בבטן ובאגן המספק דם לחלחולת. עורק החלחולת העליון הוא המשכו של עורק מתלה המעי התחתון. הוא יורד לאגן בין שכבות מתלה המעי של המעי העקול, בחצותו את עורק ווריד הכסל המשותף. העורק מתפצל בגובה החוליה העצית השלישית לשני ענפים היורדים משני צדי החלחולת עד לגובה סוגר פי הטבעת הפנימי. כ-10-12 ס"מ מפי הטבעת מתפצלים ענפים אלה לענפים קטנים יותר, אשר חודרים למעטפת השרירים של החלחולת בצורת עורקים ישרים. 1, Colorectal surgery, Philadelphia: Elsevier/Saunders, 2013 ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
ערוץ STB

ערוץ STB (באוקראינית: СТБ, ראשי תיבות למילים Світ телебачення, "עולם הטלוויזיה" ) הוא ערוץ של הטלוויזיה הלאומית האוקראינית, בבעלות בתאגיד התקשורת StarLightMedia. הערוץ נוסד ביוזמת חברות אמריקאיות ואוקראיניות: International Media Center, Shachar Enterprises, Inc., Internews Netouron והושק ב-2 ביוני 1997 ומשנת הקמתו נמצא בבעלות האוליגרך וולודימיר סיבקוביץ'. בשנת 1999 הערוץ היה נתון להשפעת קבוצת לוקאויל, כשנציג החברה אלכסיי פדון כיהן כמנכ"ל הערוץ. בשנת 2000 החלה עלייה בפופולריות של הערוץ כשמהדורת החדשות "חלונות" (Вікна) הפכה למהדורה החדשותית הפופולרית במדינה ושם התוכנית נרשם כסמל מסחרי. ב-2002 נערכו שינויים בהנהלת הערוץ וב-2004 לוקאויל מכרה את החזקותיה בערוץ והערוץ נרכש על ידי ויקטור פינצ'וק. ב-2007 הערוץ הוכתר לערוץ השלישי בגודלו במדינה. זהו אחד הערוצים הבודדים באוקראינה שמשתמש בהגייה ישנה של השפה, שאומצה בחרקוב ב-1927, שימוש שסופג ביקורת רבה מהצופים, שחלק גדול מהם אינו יכול להבין את הגיית חרקוב. על רקע המתיחות בין אוקראינה לרוסיה ספג ביקורת על כך שהערוץ משדר 54% מהתוכן שלו בשפה הרוסית. סמל הערוץ בשנים 1997-1999 סמל הערוץ בשנים 1999-2000 סמל הערוץ בשנים 2000-2001 סמל הערוץ מאז 2013 מדיה וקבצים בנושא ערוץ STB בוויקישיתוף אתר האינטרנט הרשמי של ערוץ STB ערוץ STB, ברשת החברתית פייסבוק ערוץ STB, ברשת החברתית אקס (טוויטר) ערוץ STB, ביישום טלגרם ערוץ STB, ברשת החברתית אינסטגרם ערוץ STB, ברשת החברתית טיקטוק ערוץ STB, סרטונים בערוץ היוטיוב "СТБ | StarLightMedia|accessdate=2018-02-15|publisher=slm.ua". ערך זה הוא קצרמר בנושא אוקראינה. אתם מוזמנים לתרום לוויקיפדיה ולהרחיב אותו.
דאמוץ

דאמוץ (בהונגרית: Dámóc) הוא כפר במחוז בורשוד-אבאוי-זמפלן שבצפון מזרח הונגריה סמוך לעיר ציגאנד. בכפר נותר בית קברות יהודי. דאמוץ, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 108. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא דאמוץ בוויקישיתוף בית הקברות היהודי בדאמוץ מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
שברולט סדרה AK

שברולט סדרה AK (באנגלית: Chevrolet AK Series) הייתה סדרת משאיות קלות וטנדרים מתוצרת יצרנית הרכב האמריקאית שברולט, חברת בת של ג'נרל מוטורס אשר יוצרו בין השנים 1941–1947 בארצות הברית, קנדה, בריטניה, ארגנטינה, סין וקוריאה. בתקופת מלחמת העולם השנייה ייצור הדגם נמשך, ובתאריכים בין ה-9 במרץ 1942 ועד 31 ביולי 1945 רק מחלקת המלחמה של ארצות הברית ("United States Department of War" (אנ')) יכולה הייתה לאשר את מכירת דגמי המשאית הקלה לשוק האזרחי, ולכן דגמים אילו היו נדירים בשוק האזרחי. מנוע קדמי. מנוע הנעה אחורית. קבינה - 3 נוסעים. הדור הראשון של שברולט סטפ-וואן התבסס על "שברולט סדרה AK". מסחריות. טנדרים. "שברולט AK 3000". "שברולט AK 3100". "שברולט AK 4000". "שברולט AK 4400". "שברולט AK 5000". "שברולט AK 5400". "שברולט AK 6000". "שברולט סדרה AK", שנת 1946 "שברולט סדרה AK", שנת 1942 שברולט שברולט באיזון מדיה וקבצים בנושא שברולט סדרה AK בוויקישיתוף שברולט סדרה AK, סרטון באתר יוטיוב שברולט סדרה AK, סרטון באתר יוטיוב "שברולט סדרה AK" auto.howstuffworks.com/1941-chevrolet-series-ak-pickup "שברולט סדרה AK" gaaclassiccars.com/vehicles/26258/1945-chevrolet-pickup-ak-series "שברולט סדרה AK", מסחרית (מימין) - תמונה tumblr.com/search/chevrolet "שברולט סדרה AK", טנדר - תמונה flickr.com/photos "שברולט סדרה AK" car.info/en-se/chevrolet/ak-series
בורשודנאדשד

בורשודנאדשד (בהונגרית: Borsodnádasd) היא עיר במחוז בורשוד-אבאוי-זמפלן שבצפון מזרח הונגריה דרומית לעיר אוזד. בעיר חיה קהילה יהודית והיה בה בית קברות יהודי שנהרס. תושבים יהודיים מהכפר נרצחו בשואה ומונצחים באנדרטה באוזד מדיה וקבצים בנושא בורשודנאדשד בוויקישיתוף אתר האינטרנט הרשמי של בורשודנאדשד (בהונגרית) מפקד האולוסין ההונגרי 2018 בית הקברות היהודי בבורשודנאדשד אנדרטה באוזד להנצחת יהודים שנרצחו בשואה מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
גולן בר יוסף

גולן בר יוסף (נולד ב-2 בינואר 1974) הוא עיתונאי, עורך משותף של העיתון "מעריב". גולן בר יוסף נולד לגדעון ואילנה בר יוסף והוא בן יחיד בין שלוש בנות. הוא נולד בשכונת פרדס כץ שבבני ברק, ובהיותו בן שנה עברה משפחתו לפתח תקווה. בגיל 15 החל ללמוד בפנימייה הצבאית "המכללה הטכנולוגית של חיל האוויר" בחיפה, שם השלים תעודת טכנאי מכונות תעופה (כיתה י"ג). שירת ארבע שנים בבסיס חיל האוויר בחצרים כראש צוות מנועני מטוסי קרב – פנטום - וטרם שחרורו זכה לתעודת נגד מצטיין. עם שחרורו משירות קבע החל ללמוד בבית הספר לעיתונאות "כותרת" בתל אביב ולתואר ראשון בתקשורת באוניברסיטה הפתוחה. במקביל החל לעבוד בעיתון המקומי "מלאבס" בפתח תקווה ככתב ספורט ומגזין. בשנת 2000 הצטרף לצוות ההקמה של מחלקת הספורט באתר ynet ככתב כדורגל ראשי. לאחר כשנה בתפקיד, במהלכה עלה האתר לאוויר, עבר לכהן כסגן עורך ברשת "המקומון" שבבעלותו של איש העסקים אלי עזור. בשנת 2003 מונה לעורך הראשי של הרשת, שבתקופה זו מנתה מקומונים בתל אביב, ירושלים, רמת גן-גבעתיים, פתח תקווה, חיפה, הקריות, רמת השרון, רעננה, נס ציונה, רחובות ובאר שבע. בין השנים 2003–2014 שימש גם כעורך האחראי בפרויקטים ובפרסומים נוספים שהוצאו לאור על ידי הקבוצה, ובהם בין היתר המגזינים "קוסומופוליטן" ו"פורבס ישראל". בשנת 2007 הקים וערך את העיתון החינמי "ישראל פוסט", שבהמשך (2016) החליף את שמו ל"מעריב הבוקר" וכולל תכנים נבחרים מהעיתון "מעריב השבוע". בסוף שנת 2012 הקים יחד עם דורון כהן את העיתון "סופהשבוע", אותו ערכו במשותף. בשנת 2014, לאחר רכישת "מעריב" על ידי קבוצת "הג'רוזלם פוסט" שבשליטת אלי עזור, מונה יחד עם דורון כהן לעורך העיתון, וחלקיו מעריב השבוע, "מעריב סופהשבוע" ו"מעריב הבוקר". בר יוסף גרוש, אב לשתי בנות, מתגורר בראש העין. גולן בר יוסף, ברשת החברתית פייסבוק יצחק דנון, ‏תביעה ב-100 אלף ש' נגד השבועון "אנשים" בשל פרסום תמונת אישה ללא אישורה, באתר גלובס, 5 בדצמבר 2006 אסף כרמל, עוד עיתון חינם יצא לאור: "מטרו ישראל", באתר הארץ, 4 באוגוסט 2007 גילי איזיקוביץ, דורון כהן ברח מ"מעריב" בגלל חפץ ודנקנר, חזר אליו כעורך ראשי - ועכשיו גם חוזר לילדותו בספר שירה, באתר הארץ, 5 ביוני 2018 ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
טאטא אס

טאטא אס (באנגלית: Tata Ace) הוא טנדר קטן, מתוצרת טאטא מוטורס, חברת בת של קבוצת טאטא המיוצר בהודו משנת 2005 ועד היום. "טאטא מוטורס" הוא תאגיד ייצור רכב הודי בינלאומי הממוקם במומבאי שבהודו. החל משנת 2009 היצרנית "טאטא מוטורס" מייצרת את דגם הטנדר המשודרג טאטא סופר אס. התחלת יצור: מאי 2005. קבינה: 2 מושבים. 2 דלתות. מידות ארגז מטען: אורך: 2,140 מ"מ, רוחב: 1,430 מ"מ, עומק: 300 מ"מ. הנעה 4x2. מנוע דיזל. מנוע קירור מים. מתלים - קפיץ עלים פרבולי ב-2 הסרנים. קיבולת מכל דלק - 30 ליטר. מערכת היגוי - מכנית. צמיגים: 145 R12 LT 8PR RADIAL. היצרן מפרסם את דגם ה-"טאטא אס": "המיני משאית הקטנה ששינתה את פניו של קטע התחבורה הקלה. "טאטא אס" היא מילה עבור אמינות, המציע בטיחות מעולה, צדדיות, קלות תחזוקה, סגנון, נוחות ויעילות עלות. היא מגדילה את יעילות הדלק מבלי להתפשר על ביצועי הרכב". "Ace". "Ace EX". "טאטא אס" "טאטא אס" "טאטא אס" "טאטא אס" טאטא סופר אס מדיה וקבצים בנושא טאטא אס בוויקישיתוף טאטא מוטורס - דגמים ace.tatamotors "טאטא אס גולד" ace.tatamotors.com/tata-trucks/tata-ace-gold טאטא אס - מפרט tatamotors.co.ke/product/small-trucks/cargo/ace
שואת יהודי ברית המועצות

השואה בברית המועצות מתייחסת לרדיפת היהודים כחלק מהשואה במלחמת העולם השנייה. מונח זה עשוי להתייחס לאחד מהערכים הבאים: השואה ברוסיה השואה בבלארוס השואה באוקראינה השואה בטרנסניסטריה מונח זה עשוי להתייחס גם לשואה במדינות הבלטיות שסופחו על ידי ברית המועצות לפני המלחמה: השואה בלטביה השואה בליטא השואה באסטוניה
גאיוס דואיליוס

גאיוס דואיליוס (לטינית: Gaius Duilius) היה מדינאי ומצביא רומאי בן המאה ה-3 לפנה"ס, שהשתתף במלחמה הפונית הראשונה. דואיליוס היה נובוס הומו, כלומר לא השתייך לאחת המשפחות האריסטוקרטיות הרומאיות, ולכן הידיעות אודות רקעו המשפחתי וראשית הקריירה שלו מעטות. חרף מוצאו הוא הצליח להיבחר לקונסול לשנת 260 לפנה"ס, השנה החמישית למלחמה הפונית הראשונה בין רומא לקרתגו. לאחר שעמיתו למשרה, הקונסול גנאיוס קורנליוס סקיפיו אסינה, נפל בשבי הקרתגים בליפארה, נותר הפיקוד העליון על הצבא והצי בידיו בלבד. זמן קצר אחר כך נחל ניצחון מוחץ על הצי הקרתגי בקרב מילאי, בעיקר הודות לשימוש בגשרי השתלטות ללוחמת סיפונים. דואיליוס לכד רבות מאוניות האויב ובהן את אוניית הדגל של מפקד הצי הקרתגי חניבעל גיסקו. הוא היה הרומאי הראשון שניצח בקרב ימי גדול, ובשובו לרומא נתכבד בטריומף, תהלוכת ניצחון בה הוצגו לראווה אילי הניגוח של אוניות האויב שנפלו לידו, אשר קישטו אחר כך את הרוסטרה, בימת הנואמים בפורום הרומאי. מצבת ניצחון, המנציחה לדורות את ניצחונו של דואיליוס, שרדה לימינו ונמצאת במוזיאון הקאפיטוליני. זהו עמוד שיש, מקושט בפסלים בדמות אילי-ניגוח של אוניות האויב, ומכאן שמו בלטינית columna rostrata. העמוד נושא בבסיסו את הכתובת הלא שלמה הבאה: ...ובעת היותו קונסול חולל <דואיליוס> מעשה-גבורה באוניות בים, והוא הראשון אשר צייד ואימן צוותים וציים של אוניות-מלחמה; ובעזרת אניות אלה הנחיל תבוסה בלב-ים לציים הפוניים ולחילותיהם למודי-המלחמה של הקרתגים לעיני חניבעל מצביאם הראשי. ובאמצעות עיקר הצי המלחמתי לכד אוניות על צוותן כדלקמן: שבע-חתרית אחת, שלושים חמש-חתריות ותלת-טוריות, שלוש-עשרה הוא טיבע. הזהב שנלקח שלל: 3600 ... הכסף שנלקח שלל (שווה ערך למטבע הרומית) ...2100000... כמו כן היה הוא הראשון אשר העניק לעם מתנת מלקוח מקרב ימי, והראשון אשר הוביל קרתגים בני- חורין בתהלוכת ניצחון... ארבע אוניות מלחמה איטלקיות נקראו "קאיו דואיליו" על שמו: אונייה מחופת שריון מן המאה ה-19, אוניית מערכה מן המחצית הראשונה של המאה ה-20, סיירת טילים שהושקה ב-1962 ופריגטת טילים שהוכנסה לשירות ב-2007. פוליביוס. היסטוריה. כרך ראשון, ספרים א-ו. תרגם וכתב מבואות בנימין שימרון. ירושלים, מוסד ביאליק, 1991. E.H. Warmington (translator), Remains of Old Latin. Vol. IV: Archaic Inscriptions. Loeb Classical Library. Harvard University Press, 1940. Columna Rostrata C. Duilii גאיוס דואיליוס, באתר אנציקלופדיה בריטניקה (באנגלית) Remains of Old Latin, Vol. IV, 128-131.
טאטא 407

טאטא 407 (באנגלית: Tata 407) הם סדרות של משאיות קלות ומסחריות מתוצרת טאטא מוטורס, חברת בת של קבוצת טאטא המיוצרות בהודו משנת 1986 ועד היום. בשנת 2011 נמכרו יותר מ-500,000 יחידות מדגמי "טאטא 407". הנעה: 4x2. הנעה כפולה 4x4. "Ex". "Ex2" (מיוצר משנת 2009). "טאטא 407" - משאית "טאטא 407" - משאית "טאטא 407" - משאית "טאטא 407" - ניידת משטרה של משטרת קולקטה "טאטא 407" - מסחרית "טאטא 407" - מסחרית טאטא LPT 613 מדיה וקבצים בנושא טאטא 407 בוויקישיתוף טאטא 407, סרטון באתר יוטיוב "טאטא 407", בסיס גלגלים 2,700 מ"מ indiamart.com/proddetail/tata-407-commercial-vehicle טאטא 407 thehindu.com/business/tata-motors-celebrates-silver-jubilee-of-tata-407 "טאטא 407", 4.45 טון trucks.cardekho.com/en/trucks/tata/407-pickup
אליפות אירופה באתלטיקה באולם 2019

אליפות אירופה באתלטיקה באולם ה-35 נערכה בין 1 במרץ ל-3 במרץ 2019 באמירטס ארנה בגלאזגו, סקוטלנד. באליפות השתתפו 637 אתלטים מ-49 מדינות. פולין זכתה באליפות לאחר שזכתה ב-5 מדליות זהב ו-2 מדליות כסף (7 מדליות בסך הכל), לפני בריטניה המארחת שזכתה ב-4 מדליות זהב, 6 מדליות כסף ו-2 מדליות ארד (12 מדליות בסף הכל) וספרד זכתה ב-3 מדליות זהב, 2 מדליית כסף ו-1 מדליית ארד (6 מדליות בסך הכל). לורה מויר (בריטניה בריטניה), זכתה ב-2 מדליות זהב, בריצת 1500 מטר ובריצת 3000 מטר, יותר מכל ספורטאי אחר באליפות. יקוב אינגבריגטסן (נורווגיה נורווגיה) זכה בשתי מדליות, זהב וכסף, בריצת 3000 מטר ובריצת 1500 מטר, בהתאמה. לורה מויר (בריטניה בריטניה) קבעה שיא אליפות חדש בריצת 3000 מטר בתוצאה של 8:30.61 דקות. קרסטן ורהולם (נורווגיה נורווגיה) קבע שיא אליפות חדש בריצת 400 מטר בתוצאה של 45.05 שניות. מדיה וקבצים בנושא אליפות אירופה באתלטיקה באולם 2019 בוויקישיתוף אתר האינטרנט הרשמי של אליפות אירופה באתלטיקה באולם 2019 (באנגלית)
משולם ברנדוין

הרב משולם זושא ברנדוין (נולד ב-24 באוגוסט 1970, כ"ב באב ה'תש"ל) הוא ממייסדי וראש ישיבת "חדוות התורה", ממייסדי ומראשי ישיבת "דרך עץ חיים" ומחבר ספרי פלפול תורני, בהם הספר "גנא דפילפלא". נולד בירושלים לרב שמואל אלעזר חבצלת-ברנדוין מצאצאי אדמו"רי סטרטין ולעלוב. למד בישיבת בית התלמוד. היה מקורב לרב שלמה קרליבך ומדי שנה עורך אירוע "יארצייט" לזכרו. בשנת 1992 הקים את 'המדריך החרדי' - ספר טלפונים ועסקים לאזור ירושלים היוצא מאז בכל שנה ומחולק בשכונות החרדיות בירושלים בעשרות אלפי עותקים. את ספרו הראשון "קבא דקשייתא עם לוגא דתורצייא" כתב בהיותו בחור כבן שש עשרה. בשנת 1995 נישא לשושנה, בתו של הרב ישראל פרידמן רב קהילת ישראל הצעיר בנתניה. בשנת 2014 הקים יחד עם אחיו, הרב אהרון ברנדוין, ישיבה קטנה תיכונית בשם חדוות התורה, ששמה דגש על לימודי קודש עיון ובקיאות ובנוסף תלמידיה ניגשים לבחינות בגרות, הישיבה מיועדת לציבור החרדי המודרני בירושלים והסביבה. והוא עומד בראשה. הישיבה מונה כיום כ-200 בחורים וממוקמת בשכונת רוממה בירושלים. בנוסף קיים גם ברשת המוסדות מכינה לישיבה קטנה המונה כ-60 בחורים וגם סמינר בשם "חדוות ה'" אשר ממוקם בשכונת רחביה. החל מספטמבר 2024 (אלול תשפ"ד) משמש כראש ישיבת "דרך עץ חיים", ישיבה גדולה בסגנון ליטאי המיועדת לבוגרי ישיבות תיכוניות חרדיות, אותה הקים לצד הרב משה רביץ, המשמש אף הוא כראש הישיבה. הישיבה שוכנת בשכונת הר נוף בירשלים. מתגורר בשכונת "בית וגן" בירושלים נשוי ואב לשישה ילדים. בנו הוא העיתונאי ציקי ברנדוין. אחותו היא סופרת הילדים מנוחה פוקס. קבא דקשייתא עם לוגא דתורצייא ר' שלוימלה, מילתא, תשנ"ט-1999 (על הרב שלמה קרליבך). גנא דפלפלי - על התורה, הוצאת יפה נוף פלדהיים, תשס"ה. אילני דפלפלי - על פירוש רש"י לתורה. יפה נוף-פלדהיים, ה'תשס"ח. כסא דפלפלי - על מגילת אסתר, יפה נוף-פלדהיים, ה'תשע"ב. סלא דפלפלי - חיבור בעניינו של חג הסוכות, יפה נוף-פלדהיים, ה'תשע"ד "חדש על המדף(הקישור אינו פעיל), ספר פלפולין על מגילת אסתר", רדיו קול ברמה. כתבה על האירוע שהתקיים לזכרו של ר' שלמה קרליבך, באתר כל הזמן. מענדי גרוזמן, "מושך את הבחורים הטובים", מוסף שבת בעיתון מקור ראשון, באתר מוסף שבת. משולם ברנדוין בריאיון לאתר "איגוד בתי הכנסת", באתר איגוד בתי הכנסת. אירוע לזכרו של ר' שלמה קרליבך, באתר יוטיוב. משולם זושא בן שמואל אלעזר ברנדוין, דף שער בספרייה הלאומית הרב אלעזר ברנדויין - חבצלת זצ"ל - תנצב"ה - בחצרות - בחדרי חרדים, באתר חדרי חרדים שאול כהנא, ‏שינויים בישיבות החדשות לבוגרי התיכונים החרדים, באתר כיכר השבת, 3 ביולי 2024 ציקי ברנדוין - מחבר באתר, באתר כיכר השבת
עולה

האם התכוונתם ל... קורבן עולה – אחד מהקורבנות שהיו מוקרבים בבית המקדש עולה חדש – מהגר לארץ ישראל עולה לרגל עוֺלֶ֫ה, אחד מטעמי המקרא, המשמש בעברית חדשה לסימון הטעמה אולה עול
וסטקוט

וסטקוט (באנגלית: WestCOT) הוא פארק שעשועים שתוכנן להיבנות באתר הנופש דיסנילנד באנהיים שבקליפורניה. הפארק תוכנן להיות הגרסה הקליפורנית של אפקוט המצוי בדיסניוורלד שבפלורידה. הרעיון להקמת הפארק היה רעיון של מייקל אייזנר מנכ"ל דיסני באותה עת, ומטרתו הייתה להרחיב את אתר הנופש בדיסנילנד על מנת שיוכל להתחרות באתר שבפלורידה. בדיקות שנעשו על ידי החברה העלו שמבקרים בילו שבוע ימים בחופשתם בפלורידה ורק יום אחד באתר הנופש בקליפורניה. כחלק מתכנון הפארק הושמו מלונות הפארק בתוך הפארק עצמו - דבר שלא נעשה קודם לכן בפארקי דיסני (רעיון שיושם בסוף במלון מירקוסטה שבטוקיו דיסניסי ובפארק ההרפתקה הקליפורנית של דיסני). במרכז הפארק תוכנן להיות העתק של ספינת החלל כדור הארץ המצויה באפקוט - אולם המבנה תוכנן גדול יותר וגובהו היה אמור להיות כפול מזה שבפלורידה (והמצוי, בפלורידה, בכניסה לפארק). מתקנים נוספים שהיו מצויים באפקוט תוכננו להיות גם בווסטקוט ובהם: אופקים, מסע אל הדמיון, שומר הזמן, מסע דרך החלל הפנימי, והאדמה. כמו כן תוכנן מסע באונייה "מסביב לעולם" בדומה לתצוגת ארצות העולם המצויה בפארק אפקוט, שהאזורים שתוכננו להיות מיוצגים הם: לונדון (בה יוצג ביג בן), ניו יורק, אפריקה, אסיה, פריז, טוקיו, סין וטורונטו. תוכניות הקמת הפארק פורסמו בשנת 1991 וההודעה על הביטול פורסמה בשנת 1995 בשל התנגדות תושבי העיר אנהיים למיזם הענקי שעתיד היה להיבנות באתר. במקום בו תוכנן להיבנות הפארק נבנה לבסוף פארק ההרפתקה הקליפורנית של דיסני. דיון עם טוני בקסטר על ווסטקוט
שיטים (פירושונים)

האם התכוונתם ל... אבל השיטים – תחנתם האחרונה של בני ישראל בנדודיהם במדבר שיטים – יישוב בערבה מכון שיטים – ארכיון החגים של התנועה הקיבוצית, בקיבוץ בית השיטה שיטה (פירושונים)
פאולו קונטי

פאולו קונטי (באיטלקית: Paolo Conti; נולד ב-1 באפריל 1950) הוא כדורגלן עבר איטלקי ששיחק בעמדת השוער. במהלך הקריירה שלו, קונטי שיחק עבור מועדוני כדורגל מהסרייה א' כמו רומא (1973-80), סמפדוריה (1981-83) ופיורנטינה (1984-88). הוא זכה עם רומא בגביע האיטלקי בשנת 1980. קונטי שיחק עבור המדים הלאומיים של נבחרת איטליה והיה חלק מהסגל שלה למונדיאל 1978, שבו היא סיימה במקום הרביעי תחת המאמן אנצו ביארזוט; הוא שימש כשוער המחליף לדינו זוף. בסך הכל הוא ערך שבע הופעות במדי איטליה בין השנים 1977 ל-1979. קונטי נודע כאחד השוערים הגדולים והמנוסים ביותר של דור השוערים האיטלקי של זמנו. הוא נודע בשל קור רוחו, יכולת עצירת הבעיטות והיציבות שלו, וגם בשל היכולת שלו לצאת מקו הרחבה כדי לעצור את הגבהות היריבה. רומא הגביע האיטלקי (1): 1979/80 בארי אליפות סרייה C1‏ (1): 1983/84 מדיה וקבצים בנושא פאולו קונטי בוויקישיתוף פאולו קונטי, באתר Transfermarkt פאולו קונטי, באתר WorldFootball.net פאולו קונטי, באתר National Football Teams פאולו קונטי, באתר FootballDatabase.eu פאולו קונטי
אמריקה של דיסני

אמריקה של דיסני (באנגלית: Disney's America) היה פארק שעשועים שתכננה חברת וולט דיסני, והוא אמור היה להיבנות בהיימרקט וירג'יניה. במרחק של כ-50 קילומטרים מוושינגטון הבירה. הפארק אמור היה להתמקד בנושא ההיסטוריה של ארצות הברית, וארצות הפארק אמורות היו לשקף תקופות שונות בהיסטוריה. תוכניות הפארק היו יוזמה של מנכ"ל חברת וולט דיסני באותה עת - מייקל אייזנר. המועצה של מדינת וירג'יניה לפיתוח המדינה אישרה את ביצוע הפרויקט, אולם התוכנית בוטלה ב-28 בספטמבר 1994 בשל התנגדות תושבי הסביבה ותנועת "הגנו על אמריקה ההיסטורית" (Protect Historic America). בשנת 1995 ניסתה מדינת וירג'יניה המערבית לשכנע את חברת וולט דיסני להקים את הפרויקט בשטחה, אך בשל הריחוק של השטחים שהוצעו ממרכזי אוכלוסייה ונמלי תעופה גדולים, ניסיון זה לא צלח. עם זאת, חברת וולט דיסני הכינה בשנת 1996 הצעות למתקנים בפארק השעשועים, כך שנראה שהרעיון לא נזנח לחלוטין. בין תוכניות אלה הוצע להקים חיקוי של אליס איילנד, וכן תוכנית לבנות שחזור של הקרב בין המוניטור למרימק. על פי התוכנית, היה הפארק צפוי לכלול שבע "ארצות": כפר אינדיאני מצודה צבאית בתקופת מלחמת האזרחים האמריקנית אליס איילנד יריד כפרי חווה כפרית. חלק מהתוכניות בוצעו לבסוף בפארק ההרפתקה הקליפורנית של דיסני. מסמכים על הפארק ותוכניות הקמתו DISNEY'S AMERICA AND VIRGINIA'S GROWTH COMMISSION, scholar.lib.vt.edu
עורק יותרת הכליה התחתון

עוֹרֵק יוֹתֶרֶת הַכִּלְיָה הַתַּחְתּוֹן (TA: arteria suprarenalis inferior) הוא עורק בבטן היוצא מעורק הכליה ומספק דם לבלוטת יותרת הכליה, לשופכן ולרקמות הסובבות. העורק יוצא מעורק הכליה טרם כניסתו לשער הכליה והתפצלותו לענפיו הסופיים. קוטרו משתנה באוכלוסייה ולפי גיל. קיימת שונות אנטומית רבה באוכלוסייה באשר למספר עורקי יותרת הכליה התחתונים, מוצאם ומהלכם. ב-25% מהאוכלוסייה יש יותר מעורק אחד בכל צד. כמו כן, בכמעט 40% מהמקרים מוצאו של העורק אינו מעורק הכליה עצמו, אלא מהענפים הסופיים שלו, מעורק יותרת הכליה האמצעי או ישירות מאבי העורקים. P. Bordei, D. St. Antohe, E. Sapte, D. Iliescu, Morphological aspects of the inferior suprarenal artery, Surgical and Radiologic Anatomy 25, 2003-08-01, עמ' 247–251 doi: 10.1007/s00276-003-0132-z ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
דינוזאור!

דינוזאור! (באנגלית: Dinosaur!) הוא סרט טלוויזיה דוקומנטרי אשר שודר בארצות הברית ב-3 בנובמבר 1985 ברשת CBS. הסרט עוסק במחקר ותיאור הדינוזאורים לאורך השנים ומציג תוך שימוש באפקטים מיוחדים את חיי כמה מהדינוזאורים של אמריקה הצפונית, מלווה בהסברים של פלאונטולוגים. הקריין של הסדרה הוא השחקן כריסטופר ריב. חלק מהקטעים בסרט מבוססים על הסרט הקצר בן 10 הדקות, הראשון בו נראו דינוזאורים מדויקים "מפלצות פרהיסטוריות" מ-1984. סרט זה זכה בפרס אמי לבידור בפריים טיים לשנת 1986 והשתמשו בחלקים ממנו לסרט התלת-ממדי 3D Dinosaur Adventure, אחד מפרקי הפלא שבחיות הפרא ומשחק המחשב של Microsoft Windows‏: Microsoft Dinosaurs. החוקרים ג'ק הורנר, רוברט בקר, פיליפ קורי ודייל ראסל מתארים את עצמות מספר דינוזאורים שנמצאו בארצות הברית וקנדה, בין השאר בתצורת הל קריק. כמו כן הם מראים את השינויים שנעשו לאורך השנים במודלי הדינוזאורים. הסרט גם מציג שחזור של דינוזאורים שונים כמו זוג של אדמונטוזאורוסים אשר מזדווגים ומטילים ביצים. סטרותיומימוס רעב מגיע ושודד את מרבית הביצים עד שהאב רואה ומבריח אותו. הסטרותיומימוס נטרף בידי זוג דיינוניכוסים שארבו לו בסמוך. בקן נותרה רק ביצה אחת וההורים משגיחים עליה עד לבקיעתה. בהמשך האדמונטוזאורוס הצעיר מסתובב ביער ונתקל בטירנוזאורוס רעב הפונה אליו. הוא מזעיק את ההורים והאב מטיח בעזרת זנבו את הטירנוזאורוס ארצה וכך הם מסתלקים. בהמשך נראים עדר של ברונטוזאורוסים (כיום כנראה שאפטוזאורוסים) הניזונים מצמרות העצים, תוך שימוש בצווארם הארוך. בהמשך נראה הקטע מהסרט הקצר מפלצות פרהיסטוריות, בו פרט מונוקלוניוס (כיום כנראה שהיה מין של צנטרוזאורוס) המתרחק מהעדר שלו כדי לאכול פרחים ומתרחק עד שמוצא עצמות של אדמונטוזאורוס שנטרף. בעלי הפגר - טירנוזאורוס מגיע ונלחם באכזריות עם המונוקלוניוס שפוצע אותו עם קרנו ונפגע בגבו ובעטרתו. לא ברור מה קורה לבסוף אך סביר שהמונוקלוניוס נהרג. בקטע האחרון נראה המטאוריט אשר נע מהחלל ופגע בכדור הארץ לפני 65 מיליון שנה. אחרוני הדינוזאורים לרבות משפחת האדמונטוזאורוסים נהרגים והצמחייה נובלת. בתוך השממה הזאת נראה מציץ מהחור אופוסום המבשר שהיונקים שרדו את ההכחדה הגדולה. "דינוזאור!", במסד הנתונים הקולנועיים IMDb (באנגלית) "דינוזאור!", במסד הנתונים הקולנועיים KinoPoisk (ברוסית)
Gang Bang

"Gang Bang" (בעברית: "גאנג באנג") הוא שיר שהוקלט על ידי הזמרת-יוצרת האמריקאית מדונה, מתוך אלבומה השנים עשר, MDNA. השיר יצא לאור ב-23 במרץ 2012, על ידי חברת התקליטים אינטרסקופ רקורדס. השיר הגיע למקום ה-30 במצעד שירי הדאנס/אלקטרוני, וה-90 במצעד שבקוריאה הדרומית. השיר נכתב על ידי מדונה, מיקה, ויליאם אורביט, פריסילה רנאה, קית' האריס, ז'אן-בפטיסט, דון חואן קזנובה וסטיבן קוזמניוק והופק על ידי מדונה, אורביט וכולי. השיר הוא שיר בסגנון הדאנס, המשלב בתוכה גם את הסגנון האלקטרוני. בנוסף לכך, הועלה השיר לרשת הזרמת המדיה ספוטיפיי. השיר זכה לביקורות מעורבות, רבות מהן שליליות. אף על פי שלא יצא כסינגל, הצליח השיר להיכנס אל המצעדים שבקוריאה הדרומית, ארצות הברית וצרפת. השיר אף הגיע בשיאו אל המקום ה-30 במצעד שירי הדאנס/אלקטרוני של בילבורד, שבארצות הברית. עם השיר הופיעה מדונה במסגרת סיבוב ההופעות התשיעי שלה, "The MDNA Tour". מדיה וקבצים בנושא Gang Bang בוויקישיתוף מידע על היצירה "Gang Bang" באתר מיוזיק בריינז סרטון השיר "Gang Bang" באתר יוטיוב Songfacts, Gang Bang by Madonna - Songfacts, www.songfacts.com (באנגלית) Madonna - Chart history | Billboard, www.billboard.com 국내 대표 음악 차트 가온차트!, gaonchart.co.kr Madonna – Gang Bang (באנגלית), נבדק ב-2019-02-27 yanushka20 (2012-03-21), Madonna - Gang Bang (Album version), נבדק ב-2019-02-27 MDNA (באנגלית), נבדק ב-2019-02-27 Neil Mccormick, ‏Madonna's new album MDNA: track-by-track review, The Telegraph, 7 March 2012 Levine, Nick (21 במרץ 2012). "Review of Madonna – MDNA". BBC Music. BBC. נבדק ב-22 במרץ 2012. {{cite web}}: (עזרה) Elan, Priya (23 במרץ 2012). "Album Reviews – Madonna – 'MDNA'". NME. נבדק ב-27 במרץ 2012. {{cite journal}}: (עזרה) Cinquemani, Sal (21 במרץ 2012). "Madonna: MDNA". Slant Magazine. נבדק ב-22 במרץ 2012. {{cite web}}: (עזרה) Newman, Melinda (23 במרץ 2012). "Album Review: Madonna finds beauty in the beat on 'MDNA'". HitFix. נבדק ב-25 ביולי 2012. {{cite news}}: (עזרה) Farber, Jim (25 במרץ 2012). "'MDNA,' Madonna's great new CD, is an exhilarating return to her pop-dance past". Daily News. New York. נבדק ב-19 בנובמבר 2013. {{cite news}}: (עזרה) Murrian, Samuel R. (16 באוגוסט 2019). "We Ranked the 100 Best Madonna Songs of All Time". Parade. נבדק ב-17 באוגוסט 2019. {{cite web}}: (עזרה) lescharts.com - Madonna - Gang Bang, lescharts.com Madonna - Chart history | Billboard, www.billboard.com Madonna Average Setlists of tour: The MDNA Tour | setlist.fm, www.setlist.fm